9. การจัดการ

1.  โครงสร้างการจัดการ

โครงสร้างการจัดการของบริษัท ณ วันที่ 31 ธันวาคม 2548 สรุปได้ดังนี้

หมายเหตุ * ที่ประชุมกรรมการบริษัท เอเซียเสริมกิจลีสซิ่ง จำกัด (มหาชน) ครั้งที่ 2/2549
เมื่อวันที่ 22 กุมภาพันธ์ 2549 มีมติรับทราบการลาออกจากตำแหน่งกรรมการ กรรมการบริหาร
และรองกรรมการผู้จัดการของนายถัง ไล่ หวัง พร้อมทั้งอนุมัติการแต่งตั้งนายเชน ยิง ฮุย
เข้าดำรงตำแหน่งกรรมการ ตำแหน่งกรรมการบริหาร และเป็นกรรมการผู้มีอำนาจลงนามของบริษัท

** ที่ประชุมคณะกรรมการบริหารบริษัท เอเซียเสริมกิจลีสซิ่ง จำกัด (มหาชน) ครั้งที่ 3/2549
เมื่อวันที่ 22 มีนาคม 2549 มีมติแต่งตั้ง นายเทียนทวี สระตันติ์ ขึ้นดำรงตำแหน่ง
รองกรรมการผู้จัดการ โดยมีผลตั้งแต่วันที่ 1 เมษายน 2549

*** ที่ประชุมคณะกรรมการบริหารบริษัท เอเซียเสริมกิจลีสซิ่ง จำกัด (มหาชน) ครั้งที่ 3/2549
เมื่อวันที่ 22 มีนาคม 2549 มีมติแต่งตั้ง นายศรายุทธ์ ขาวละเอียด ขึ้นดำรงตำแหน่งผู้จัดการทั่วไป
และแต่งตั้ง นายชนม์พิเชฐ ตันติกิตติภิญโญ ขึ้นดำรงตำแหน่งผู้ช่วยผู้จัดการทั่วไปอาวุโส
โดยมีผลตั้งแต่วันที่ 1 เมษายน 2549

9.1.1 คณะกรรมการบริษัท

คณะกรรมการบริษัทตามหนังสือรับรอง ณ วันที่ 9 ธันวาคม 2548 มีจำนวน 12 ราย ประกอบด้วย

  ------- ------------------------------- -------------------------------
  ลำดับที่   รายชื่อ                           ตำแหน่ง

  1.      นายอำนวย วีรวรรณ                 ประธานกรรมการ /
                                          ประธานกรรมการบริหาร

  2.      นายโล จุน ลอง                    กรรมการบริหาร / กรรมการผู้จัดการ

  3.      นายถัง ไล่ หวัง *                  กรรมการบริหาร / รองกรรมการผู้จัดการ

  4.      นายเทียนทวี สระตันติ์ **             กรรมการบริหาร / ผู้จัดการทั่วไป

  5.      นายฮวง เชง หมิง                  กรรมการ

  6.      นายฮวง หมิง ฟู                    กรรมการ

  7.      นายฟง ลอง เชน                   กรรมการ

  8.      นายเจีย หมิง หยาง ***             กรรมการ

  9.      นางปฏิมา ชวลิต                    กรรมการ

  10.     นายประดิษฐ ศวัสตนานนท์             ประธานกรรมการตรวจสอบ /
                                          กรรมการอิสระ

  11.     นายอนันต์ ศวัสตนานนท์               กรรมการตรวจสอบ / กรรมการอิสระ

  12.     พลตำรวจโทพิชิต ควรเดชะคุปต์         กรรมการตรวจสอบ / กรรมการอิสระ
  ------- ------------------------------- -------------------------------

หมายเหตุ * ที่ประชุมคณะกรรมการบริษัท เอเซียเสริมกิจลีสซิ่ง จำกัด (มหาชน) ครั้งที่ 2/2549
เมื่อวันที่ 22 กุมภาพันธ์ 2549 มีมติรับทราบการลาออกจากตำแหน่งกรรมการ กรรมการบริหาร
และรองกรรมการผู้จัดการของนายถัง ไล่ หวัง พร้อมทั้งอนุมัติการแต่งตั้งนายเชน ยิง ฮุย
เข้าดำรงตำแหน่งกรรมการ ตำแหน่งกรรมการบริหาร และเป็นกรรมการผู้มีอำนาจลงนามของบริษัท

** ที่ประชุมคณะกรรมการบริหารบริษัท เอเซียเสริมกิจลีสซิ่ง จำกัด (มหาชน) ครั้งที่ 3/2549
เมื่อวันที่ 22 มีนาคม 2549 มีมติแต่งตั้ง นายเทียนทวี สระตันติ์ ขึ้นดำรงตำแหน่ง
รองกรรมการผู้จัดการ โดยมีผลตั้งแต่วันที่ 1 เมษายน 2549

*** ที่ประชุมคณะกรรมการบริษัท เอเซียเสริมกิจลีสซิ่ง จำกัด (มหาชน) ครั้งที่ 3/2548 เมื่อวันที่
23 มีนาคม 2548 มีมติรับทราบการลาออกของนายคู จอห์น ลี จากการเป็นกรรมการของบริษัท
และแต่งตั้งนายเจีย หมิง หยาง เข้าดำรงตำแหน่งกรรมการแทน

ณ วันที่ 1 มีนาคม 2549 กรรมการผู้มีอำนาจลงลายมือชื่อแทนบริษัท ได้แก่ นายอำนวย วีรวรรณ
นายฟง ลอง เชน นายโล จุน ลอง นายเชน ยิง ฮุย นายฮวง หมิง ฟู นายฮวง เชง หมิง
และนายเทียนทวี สระตันติ์ สองในเจ็ดคนนี้ลงลายมือชื่อร่วมกันและประทับตราสำคัญของบริษัท

9.1.2 คณะกรรมการบริหาร

คณะกรรมการบริหาร มีจำนวน 6 ราย ประกอบด้วย

  ------- ------------------------------- -------------------------------
  ลำดับที่   รายชื่อ                           ตำแหน่ง

  1.      นายอำนวย วีรวรรณ                 ประธานกรรมการ /
                                          ประธานกรรมการบริหาร

  2.      นายโล จุน ลอง                    กรรมการบริหาร / กรรมการผู้จัดการ

  3.      นายถัง ไล่ หวัง *                  กรรมการบริหาร / รองกรรมการผู้จัดการ

  4.      นายเทียนทวี สระตันติ์ **             กรรมการบริหาร / ผู้จัดการทั่วไป

  5.      นายฟง ลอง เชน ***               กรรมการ

  6.      นายฮวง เชง หมิง                  กรรมการ
  ------- ------------------------------- -------------------------------

หมายเหตุ * ที่ประชุมกรรมการบริษัท เอเซียเสริมกิจลีสซิ่ง จำกัด (มหาชน) ครั้งที่ 2/2549
เมื่อวันที่ 22 กุมภาพันธ์ 2549 มีมติรับทราบการลาออกจากตำแหน่งกรรมการ กรรมการบริหาร
และรองกรรมการผู้จัดการของนายถัง ไล่ หวัง พร้อมทั้งอนุมัติการแต่งตั้งนายเชน ยิง ฮุย
เข้าดำรงตำแหน่งกรรมการ ตำแหน่งกรรมการบริหาร และเป็นกรรมการผู้มีอำนาจลงนามของบริษัท

** ที่ประชุมคณะกรรมการบริหารบริษัท เอเซียเสริมกิจลีสซิ่ง จำกัด (มหาชน) ครั้งที่ 3/2549
เมื่อวันที่ 22 มีนาคม 2549 มีมติแต่งตั้ง นายเทียนทวี สระตันติ์ ขึ้นดำรงตำแหน่ง
รองกรรมการผู้จัดการ โดยมีผลตั้งแต่วันที่ 1 เมษายน 2549

*** ที่ประชุมคณะกรรมการบริษัท ครั้งที่ 3/2548 เมื่อวันที่ 23 มีนาคม 2548 มีมติแต่งตั้งนายฟง
ลอง เชน เป็นกรรมการบริหารแทนนายคู จอห์น ลี
ซึ่งได้ลาออกจากตำแหน่งกรรมการบริหารของบริษัท

9.1.3 คณะกรรมการตรวจสอบ

คณะกรรมการตรวจสอบได้จัดตั้งขึ้นโดยการอนุมัติของที่ประชุมสามัญประจำปีผู้ถือหุ้น ครั้งที่ 20/2547
เมื่อวันที่ 30 เมษายน 2547
เพื่อเป็นองค์กรอิสระในการสอบทานข้อมูลทางการเงินที่เสนอแก่ผู้ถือหุ้นและผู้ที่เกี่ยวข้องอื่น
สอบทานระบบการควบคุมภายในที่ฝ่ายจัดการและคณะกรรมการบริษัทกำหนดให้มีขึ้น
และกระบวนการตรวจสอบภายใน รวมถึงการสื่อสารกับผู้สอบบัญชีของบริษัท
คณะกรรมการตรวจสอบของบริษัท มีจำนวน 3 ราย ประกอบด้วย

  ------- ------------------------------- -------------------------------
  ลำดับที่   รายชื่อ                           ตำแหน่ง

  1.      นายประดิษฐ ศวัสตนานนท์             ประธานกรรมการตรวจสอบ /
                                          กรรมการอิสระ

  2.      นายอนันต์ ศวัสตนานนท์               กรรมการตรวจสอบ / กรรมการอิสระ

  3.      พลตำรวจโทพิชิต ควรเดชะคุปต์         กรรมการตรวจสอบ / กรรมการอิสระ
  ------- ------------------------------- -------------------------------

9.1.4 คณะผู้บริหาร

คณะผู้บริหาร มีจำนวน 6 ราย ประกอบด้วย

  ------- ------------------------------- -------------------------------
  ลำดับที่   รายชื่อ                           ตำแหน่ง

  1.      นายอำนวย วีรวรรณ                 ประธานกรรมการบริหาร

  2.      นายโล จุน ลอง                    กรรมการผู้จัดการ

  3.      นายถัง ไล่ หวัง *                  รองกรรมการผู้จัดการ

  4.      นายเทียนทวี สระตันติ์ **             ผู้จัดการทั่วไป

  5.      นายดนัย ลาภาวิวัฒน์                 หัวหน้าเจ้าหน้าที่บัญชีและการเงิน

  6.      นายศรายุทธ์ ชัยสวัสดิ์                หัวหน้าเจ้าหน้าที่สารสนเทศ /
                                          รักษาการหัวหน้าเจ้าหน้าที่ธุรการ
  ------- ------------------------------- -------------------------------

หมายเหตุ * ที่ประชุมกรรมการบริษัท เอเซียเสริมกิจลีสซิ่ง จำกัด (มหาชน) ครั้งที่ 2/2549
เมื่อวันที่ 22 กุมภาพันธ์ 2549 มีมติรับทราบการลาออกจากตำแหน่งกรรมการ
กรรมการบริหารและรองกรรมการผู้จัดการของนายถัง ไล่ หวัง พร้อมทั้งอนุมัติการแต่งตั้งนายเชน
ยิง ฮุย เข้าดำรงตำแหน่งกรรมการ ตำแหน่งกรรมการบริหาร
และเป็นกรรมการผู้มีอำนาจลงนามของบริษัท

** ที่ประชุมคณะกรรมการบริหารบริษัท เอเซียเสริมกิจลีสซิ่ง จำกัด (มหาชน) ครั้งที่ 3/2549
เมื่อวันที่ 22 มีนาคม 2549 มีมติแต่งตั้ง นายเทียนทวี สระตันติ์ ขึ้นดำรงตำแหน่ง
รองกรรมการผู้จัดการ พร้อมทั้งแต่งตั้ง นายศรายุทธ์ ขาวละเอียด ขึ้นดำรงตำแหน่งผู้จัดการทั่วไป
และแต่งตั้ง นายชนม์พิเชฐ ตันติกิตติภิญโญ ขึ้นดำรงตำแหน่งผู้ช่วยผู้จัดการทั่วไปอาวุโส
โดยมีผลตั้งแต่วันที่ 1 เมษายน 2549

5.  ขอบเขตอำนาจหน้าที่ของกรรมการ

ขอบเขตอำนาจหน้าที่ของคณะกรรมการบริษัท

1)  บริหารจัดการให้เป็นไปตามกฎหมาย วัตถุประสงค์
    และข้อบังคับของบริษัทตลอดจนมติของที่ประชุมผู้ถือหุ้นที่ชอบด้วยกฎหมาย
    รวมทั้งมีอำนาจกระทำการใดๆ
    ตามที่ได้ระบุไว้ในหนังสือบริคณห์สนธิหรือที่เกี่ยวข้องกับการดังกล่าวภายใต้พระราชบัญญัติบริษัทมหาชนจำกัดด้วยความซื่อสัตย์สุจริตและระมัดระวังรักษาผลประโยชน์ของบริษัท
    และจะต้องมีการเปิดเผยข้อมูลอย่างถูกต้องครบถ้วนได้มาตรฐานและโปร่งใส

2)  มีอำนาจพิจารณาอนุมัติการให้สินเชื่อ (Credit Approval)
    ค่าใช้จ่ายทั่วไปที่ฝ่ายบริหารยังไม่มีนโยบายกำหนดไว้ (Non-Policy Expenses)
    และการจัดซื้อ
    การขายทรัพย์สินที่ฝ่ายบริหารยังไม่มีนโยบายกำหนดไว้หรือที่มิใช่เป็นธุรกรรมปกติ (Buying &
    Selling of Non-Policy Assets) การจัดทำแผนธุรกิจและงบประมาณประจำปีของบริษัท
    ตลอดจนนโยบายหรือการบริหารงานอื่นใดที่ฝ่ายบริหารยังไม่ได้กำหนดไว้หรือที่อยู่นอกขอบอำนาจของคณะกรรมการบริหาร
    ซึ่งได้เสนอเพื่อขออนุมัติโดยคณะกรรมการบริหาร ทั้งนี้ภายในอำนาจ
    และ/หรือวงเงินที่คณะกรรมการบริษัทได้รับอนุมัติจากที่ประชุมผู้ถือหุ้น

3)  คณะกรรมการอาจแต่งตั้งกรรมการ และ/หรือ
    ผู้บริหารจำนวนหนึ่งตามที่เห็นสมควรโดยให้มีอำนาจหน้าที่บริหารจัดการบริษัทตามที่ได้รับมอบหมายจากคณะกรรมการบริษัทก็ได้เว้นแต่จะมีข้อบังคับของบริษัทกำหนดห้ามไม่ให้คณะกรรมการมีอำนาจดังกล่าวระบุไว้โดยชัดแจ้ง

4)  กรรมการต้องไม่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
    หรือเข้าเป็นหุ้นส่วนในห้างหุ้นส่วนสามัญหรือเป็นหุ้นส่วนไม่จำกัดความรับผิดในห้างหุ้นส่วนจำกัด
    หรือเป็นกรรมการของบริษัทเอกชนหรือบริษัทมหาชนจำกัดอื่นใดที่ประกอบกิจการอันมีสภาพอย่างเดียวกัน
    และเป็นการแข่งขันกับกิจการของบริษัทไม่ว่าเพื่อประโยชน์ของกรรมการนั้นเองหรือประโยชน์ของผู้อื่นเว้นแต่ได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้งกรรมการผู้นั้น

5)  กรรมการต้องแจ้งให้บริษัททราบโดยไม่ชักช้า
    ในกรณีที่กรรมการมีส่วนได้เสียไม่ว่าโดยตรงหรือโดยอ้อมในสัญญาใดๆ
    ที่บริษัททำขึ้นระหว่างรอบปีบัญชี โดยระบุข้อเท็จจริงเกี่ยวกับลักษณะของสัญญา คู่สัญญา
    และส่วนได้เสียของกรรมการในสัญญานั้นหรือในกรณีที่กรรมการถือหุ้นหรือหุ้นกู้หรือหลักทรัพย์อื่นใดในบริษัทหรือบริษัทในเครือเพิ่มขึ้นหรือลดลงในระหว่างรอบปีบัญชี

6)  กรรมการที่มีส่วนได้เสียในเรื่องใดเรื่องหนึ่งไม่มีสิทธิออกเสียงลงคะแนนในเรื่องนั้น

7)  ในกรณีที่การลงมติในที่ประชุมมีคะแนนเสียงเท่ากันให้ประธานในที่ประชุมมีเสียงเพิ่มขึ้นอีกหนึ่งเสียงเป็นเสียงชี้ขาด

8)  กำหนดให้บริษัทมีระบบการควบคุมและตรวจสอบภายในที่มีประสิทธิภาพและประสิทธิผลโดยจัดให้มีฝ่ายตรวจสอบภายในเป็นผู้ติดตามและดำเนินการร่วมและประสานงานกับคณะกรรมการตรวจสอบ
    เพื่อให้การดำเนินงานเป็นไปตามข้อกำหนดของกฎหมายและกฎระเบียบข้อบังคับของหน่วยงานที่เกี่ยวข้องโดยยึดหลักจริยธรรมทางธุรกิจ

ทั้งนี้ การมอบอำนาจดังกล่าวข้างต้นให้แก่คณะกรรมการนั้น
ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัท และหน่วยงานที่เกี่ยวข้อง
เช่น สำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย

ขอบเขตอำนาจหน้าที่ของคณะกรรมการตรวจสอบ

1) สอบทานให้บริษัทมีการรายงานทางการเงินอย่างถูกต้องและเปิดเผยเพียงพอ
โดยการประสานงานกับผู้สอบบัญชีภายนอกและผู้บริหารที่รับผิดชอบ
จัดทำรายงานทางการเงินทั้งรายไตรมาสและประจำปี
คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใดๆ
ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทได้

2) สอบทานให้บริษัทมีระบบการควบคุมภายในและตรวจสอบภายในที่เหมาะสมและมีประสิทธิผล
โดยสอบทานร่วมกับผู้สอบบัญชีภายนอกและผู้ตรวจสอบภายใน

3) สอบทานการปฏิบัติงานของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
ตลาดหลักทรัพย์แห่งประเทศไทยหรือกฎหมายที่เกี่ยวข้องกับธุรกิจหลัก

4) พิจารณาคัดเลือกและเสนอแต่งตั้งผู้สอบบัญชีของบริษัท
รวมถึงพิจารณาเสนอค่าตอบแทนของผู้สอบบัญชีโดยคำนึงถึงความน่าเชื่อถือ
ความเพียงพอของทรัพยากรและปริมาณงานตรวจสอบของสำนักงานตรวจสอบบัญชีนั้น
รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท

5) พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6) ปฏิบัติการอื่นใดตามที่คณะกรรมการของบริษัทมอบหมาย และคณะกรรมการตรวจสอบเห็นชอบด้วย
เช่น นโยบายการบริหารทางการเงินและการบริหารความเสี่ยง
ทบทวนการปฏิบัติตามจรรยาบรรณทางธุรกิจของผู้บริหาร ทบทวนร่วมกับผู้บริหารของบริษัท
ให้รายงานสำคัญๆ ที่ต้องเสนอต่อสาธารณชนตามที่กฎหมายกำหนด ได้แก่
บทรายงานและการวิเคราะห์ของฝ่ายบริหาร เป็นต้น

7) จัดทำรายงานกิจกรรมของคณะกรรมการตรวจสอบ โดยเปิดเผยไว้ในรายงานประจำปีของบริษัท
ซึ่งรายงานดังกล่าวลงนามโดยประธานกรรมการตรวจสอบ
รายงานดังกล่าวควรประกอบด้วยข้อมูลดังต่อไปนี้

  -
  ความเห็นที่เกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทถึงความถูกต้อง
  ครบถ้วน เป็นที่เชื่อถือได้

  - ความเห็นเกี่ยวกับความเพียงพอของระบบการควบคุมภายในของบริษัท

  - เหตุผลที่เชื่อว่าผู้สอบบัญชีของบริษัทเหมาะสมที่จะได้รับการแต่งตั้งต่อไปอีกวาระหนึ่ง

  - ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัท

  - รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

ขอบเขตอำนาจหน้าที่ของคณะกรรมการบริหาร

1)  ปฏิบัติหน้าที่โดยทั่วไปในนามของบริษัท
    และเพื่อผลประโยชน์ของบริษัทและบริษัทในเครือในการประกอบธุรกิจ

2)  มีอำนาจในการจัดการและบริหารกิจการของบริษัท ตามวัตถุประสงค์ ข้อบังคับ
    มติที่ประชุมผู้ถือหุ้น และ/หรือ มติที่ประชุมคณะกรรมการของบริษัททุกประการ

3)  มีอำนาจพิจารณาอนุมัติการให้สินเชื่อ (Credit Approval)
    ค่าใช้จ่ายทั่วไปที่ฝ่ายบริหารยังไม่มีนโยบายกำหนดไว้ (Non-Policy Expenses) การจัดซื้อ
    และการขายทรัพย์สินที่ฝ่ายบริหารยังไม่มีนโยบายกำหนดไว้หรือที่มิใช่เป็นธุรกรรมปกติ
    (Buying & Selling of Non-Policy Assets)
    และนำเสนอคณะกรรมการบริษัทหากเกินกว่าอำนาจ และ/หรือ วงเงินที่ได้รับอนุมัติไว้
    สำหรับนโยบายหรือการบริหารงานบุคคล ซึ่งครอบคลุมการว่าจ้าง กำหนดอัตราค่าจ้าง
    การโอน โยกย้าย การเลื่อนตำแหน่ง การพ้นจากการเป็นพนักงาน การให้รางวัล ผลตอบแทน
    การขึ้นเงินเดือนประจำปีของบริษัท ตลอดจนการบริหารงานบุคคล
    สามารถอนุมัติได้ตามที่ได้รับมอบหมายจากคณะกรรมการบริษัท

4)  ให้มีอํานาจในการมอบอํานาจช่วงให้กับกรรมการคนหนึ่งคนใดหรือหลายคนในคณะกรรมการบริหารหรือบุคคลอื่นใดในการปฏิบัติการอย่างหนึ่งอย่างใด
    โดยอยู่ภายใต้การควบคุมของคณะกรรมการบริหาร หรือตามที่คณะกรรมการบริหารเห็นสมควร
    และภายในระยะเวลาที่คณะกรรมการบริหารกำหนด
    ซึ่งคณะกรรมการบริหารอาจยกเลิกเพิกถอน เปลี่ยนแปลง
    หรือแก้ไขอำนาจที่ได้ให้ไว้กับบุคคลที่ได้รับมอบอํานาจช่วงนั้นๆ ได้ตามที่เห็นสมควร

5)  ปฏิบัติหน้าที่อื่นๆ ตามที่ได้รับมอบหมายจากคณะกรรมการบริษัท

ทั้งนี้ การมอบอำนาจดังกล่าวข้างต้นให้แก่คณะกรรมการบริหารนั้น
ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัทตลอดจนกฎหมายที่เกี่ยวข้อง
และกำหนดให้รายการที่กรรมการบริหารหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัท
หรือบริษัทย่อยที่มิใช่รายการธุรกิจปกติหรือเป็นไปตามเงื่อนไขการค้า
ให้กรรมการบริหารซึ่งมีส่วนได้เสียในเรื่องใดไม่มีสิทธิอนุมัติการทำรายการนั้นและให้รายงานคณะกรรมการบริษัทเพื่อทราบต่อไป
เพื่อให้สอดคล้องกับระเบียบและข้อกำหนดของตลาดหลักทรัพย์แห่งประเทศไทย

ขอบเขตอำนาจหน้าที่ของกรรมการผู้จัดการ

1)  กำหนดนโยบาย แผนงาน และกลยุทธ์การดำเนินธุรกิจของบริษัท
    และติดตามควบคุมการดำเนินกิจการของบริษัทให้เป็นไปตามนโยบาย
    แผนงานและกลยุทธ์การดำเนินธุรกิจของบริษัท

2)  ดำเนินการและบริหารจัดการธุรกิจปกติของบริษัท

3)  ปฏิบัติหน้าที่อื่นๆ ตามที่ได้รับมอบหมายจากคณะกรรมการบริษัทเป็นคราวๆ ไป

4)  พิจารณาอนุมัติการดำเนินงานต่างๆ
    ของบริษัทภายใต้อำนาจซึ่งได้รับอนุมัติจากคณะกรรมการบริษัท

5)  พิจารณาอนุมัติการว่าจ้าง กำหนดอัตราค่าจ้าง การโอน โยกย้าย การเลื่อนตำแหน่ง
    การพ้นจากตำแหน่ง การให้รางวัล ผลตอบแทน
    ตลอดจนการบริหารจัดการอื่นใดที่เกี่ยวข้องกับการบริหารงานบุคคล

6)  ให้มีอำนาจในการมอบอำนาจช่วง
    หรือมอบหมายให้บุคคลอื่นใดที่กรรมการผู้จัดการเห็นสมควรทำหน้าที่แทน ทั้งนี้
    การมอบอำนาจดังกล่าวต้องอยู่ภายใต้หลักเกณฑ์และข้อบังคับของบริษัท

ทั้งนี้ อำนาจหน้าที่ข้างต้นต้องอยู่ภายใต้หลักเกณฑ์ของกฎหมาย กฎระเบียบ และข้อบังคับของบริษัท
อย่างไรก็ตาม
การมอบอำนาจดังกล่าวไม่รวมถึงการมอบอำนาจในการอนุมัติรายการใดที่ตนเองหรือบุคคลที่เกี่ยวข้องมีส่วนได้ส่วนเสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
ยกเว้นการอนุมัติรายการที่เป็นรายการธุรกิจปกติหรือเป็นไปตามเงื่อนไขการค้าโดยทั่วไป
ตามที่คณะกรรมการบริษัทได้กำหนดอำนาจและ/หรือวงเงินไว้ โดยอยู่ภายใต้หลักเกณฑ์ เงื่อนไข
และวิธีการตามที่กำหนดเกี่ยวกับรายการที่เกี่ยวโยงกัน
และรายการได้มาหรือจำหน่ายไปซึ่งทรัพย์สินที่สำคัญของบริษัทจดทะเบียนตามหลักเกณฑ์ของตลาดหลักทรัพย์แห่งประเทศไทย
หรือตามประกาศของสำนักงานคณะกรรมการกำกับหลักทรัพย์และตลาดหลักทรัพย์

9.2 การสรรหากรรมการและผู้บริหาร

บริษัทไม่มีคณะกรรมการสรรหาเพื่อคัดเลือกบุคคลที่จะแต่งตั้งเป็นกรรมการและผู้บริหาร
โดยในการคัดเลือกกรรมการ
บริษัทใช้วิธีการพิจารณาร่วมกันระหว่างกรรมการบริษัทและกรรมการตรวจสอบ
โดยที่บุคคลที่จะถูกคัดเลือกเข้ามาดำรงตำแหน่งกรรมการหรือผู้บริหารของบริษัทได้จะต้องเป็นผู้มีคุณสมบัติตามที่กฎหมายกำหนด
กล่าวคือ ไม่มีลักษณะต้องห้ามตามกฎหมาย
และการคัดเลือกกรรมการจะพิจารณาตามที่สาระสำคัญของข้อบังคับของบริษัทได้กำหนดไว้แล้ว

แนวทางการสรรหาและแต่งตั้งกรรมการของบริษัทสามารถสรุปได้ดังนี้คือ

1)  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2)  ให้ผู้ถือหุ้นออกเสียงลงคะแนนเลือกตั้งกรรมการเป็นรายบุคคลไป

3)  บุคคลซึ่งได้รับคะแนนเสียงสูงสุดตามลำดับลงมาจะเป็นผู้ได้รับการเลือกตั้งเป็นกรรมการเท่าจำนวนกรรมการที่พึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

สำหรับการคัดเลือกคณะกรรมการอิสระของบริษัท
ผู้ถือหุ้นของบริษัทเป็นผู้แต่งตั้งผู้ที่ดำรงตำแหน่งกรรมการอิสระ
โดยพิจารณาคุณสมบัติของกรรมการอิสระตามหลักเกณฑ์ที่สำนักงานคณะกรรมการกำกับหลักทรัพย์และตลาดหลักทรัพย์กำหนด

9.3 ค่าตอบแทนผู้บริหาร

1.  ค่าตอบแทนที่เป็นตัวเงิน

-   คณะกรรมการบริษัทและบริษัทย่อย

  ------------------------------------------------------------------------
  ประเภทค่าตอบแทน         2547                    2548         
  ---------------------- ------------ ---------- ------------ ------------
                         จำนวน (คน)   จำนวน      จำนวน (คน)   จำนวน
                                      (ล้านบาท)                (ล้านบาท)

  ค่าตอบแทนกรรมการ        12           1.14       12           1.74
  ------------------------------------------------------------------------

รายละเอียดค่าตอบแทนกรรมการบริษัทในปี 2547 และปี 2548 มีดังนี้

(หน่วย : บาท)

  -----------------------------------------------------------------------
  รายชื่อกรรมการ            ปี 2547 (บาท)            ปี 2548
  ----------------------- ----------------------- -----------------------
  1. ดร.อำนวย วีรวรรณ      60,000                  100,000

  2. นายโล จุน ลอง         60,000                  100,000

  3. นายถัง ไล่ หวัง         60,000                  100,000

  4. นายฟง ลอง เชน        60,000                  100,000

  5. นายฮวง หมิง ฟู         60,000                  100,000

  6. นางปฏิมา ชวลิต         60,000                  100,000

  7. นายเทียนทวี สระตันติ์     60,000                  100,000

  8. นายเจีย หมิง หยาง      0                       80,000
  (เข้าใหม่)                                        

  นายคู จอห์น ลี * (ลาออก)   45,000                  20,000

  9. นายฮวง เชง หมิง       45,000                  100,000

  10.นายประดิษฐ ศวัสตนานนท์  270,000                 360,000

  11.นายอนันต์ ศวัสตนานนท์    180,000                 240,000

  12.พล.ต.ท.พิชิต           180,000                 240,000
  ควรเดชะคุปต์                                      

  รวมทั้งสิ้น                 1,140,000               1,740,000
  -----------------------------------------------------------------------

* ปัจจุบันได้ลาออกจากการเป็นกรรมการบริษัทแล้ว ซึ่งที่ประชุมคณะกรรมการบริษัท
เอเซียเสริมกิจลีสซิ่ง จำกัด (มหาชน) ครั้งที่ 3/2548 เมื่อวันที่ 23 มีนาคม 2548
มีมติรับทราบการลาออกของนายคู จอห์น ลี จากการเป็นกรรมการของบริษัท และแต่งตั้งนายเจีย
หมิง หยาง เข้าดำรงตำแหน่งกรรมการแทน

-   กรรมการบริหารและผู้บริหารของบริษัทและบริษัทย่อย

  ------------------------- ----------- ------------ ----------- ------------
  ประเภทค่าตอบแทน            2547                     2548        

                            จำนวน (คน)  จำนวน        จำนวน (คน)  จำนวน
                                        (ล้านบาท)                 (ล้านบาท)

  เงินเดือนและโบนัส            6           18.11        6           23.60

  สวัสดิการอื่นๆ เช่น            6           0.57         6           0.64
  เงินสมทบกองทุนสำรองเลี้ยงชีพ                                        
  เงินประกันสังคม เป็นต้น                                             

  รวม                       6           18.68        6           24.24
  ------------------------- ----------- ------------ ----------- ------------

1.  ค่าตอบแทนอื่น

- ไม่มี -

3.  การกำกับดูแลกิจการ

บริษัทได้กำหนดนโยบายการดำเนินงานที่เกี่ยวข้องกับระบบการกำกับดูแลกิจการของฝ่ายบริหาร
เพื่อให้การบริหารงานของบริษัทเป็นไปอย่างมีประสิทธิภาพมากที่สุด
โดยที่คณะกรรมการบริษัทมีนโยบายการปฏิบัติตามข้อพึงปฏิบัติที่ดี (Code of Best Practice)
สำหรับการเป็นกรรมการบริษัทจดทะเบียน
เพื่อให้เป็นไปตามแนวทางของตลาดหลักทรัพย์แห่งประเทศไทย
รวมทั้งเป็นการเสริมสร้างความโปร่งใสและประสิทธิภาพของฝ่ายจัดการอันจะนำไปสู่การสร้างความเชื่อมั่นให้เกิดขึ้นแก่ผู้ถือหุ้น
ผู้ลงทุน และผู้ที่เกี่ยวข้องทุกฝ่ายได้ ทั้งนี้ บริษัทได้กำหนดการกำกับดูแลกิจการที่ดีดังต่อไปนี้

1)  นโยบายเกี่ยวกับการกำกับดูแลกิจการ

คณะกรรมการของบริษัทตระหนักถึงความสำคัญของการกำกับดูแลกิจการที่ดี
โดยมีนโยบายในการบริหารจัดการธุรกิจอย่างมีประสิทธิภาพและมีความเป็นธรรมต่อผู้มีส่วนได้เสียและผู้ที่เกี่ยวข้องทุกฝ่าย
ทั้งนี้ เพื่อเสริมสร้างประสิทธิภาพของฝ่ายจัดการ
และเพื่อการดำเนินธุรกิจให้มีการเจริญเติบโตภายใต้ความโปร่งใสและจริยธรรมทางธุรกิจที่ดีอันจะช่วยเพิ่มขีดความสามารถในการแข่งขันของบริษัทและสร้างความเชื่อมั่นตลอดจนประโยชน์ในระยะยาวให้เกิดแก่ผู้ถือหุ้น
ผู้ลงทุน และผู้ที่เกี่ยวข้องทุกฝ่าย
นอกจากนี้ยังกำหนดนโยบายในเรื่องหลักการและแนวทางปฏิบัติในการกำกับดูแลกิจการที่ดีของบริษัท
ซึ่งครอบคลุมถึงการกำหนดสิทธิและความเท่าเทียมกันของผู้ถือหุ้นและผู้มีส่วนได้เสีย
การกำหนดโครงสร้าง บทบาท หน้าที่ ความรับผิดชอบ และความเป็นอิสระของคณะกรรมการ
การเปิดเผยข้อมูลสู่สาธารณะชนอย่างถูกต้องและสม่ำเสมอ การควบคุมและบริหารความเสี่ยง
และการส่งเสริมการดำเนินธุรกิจอย่างมีจริยธรรม

2)  สิทธิและความเท่าเทียมกันของผู้ถือหุ้น

บริษัทให้ความสำคัญต่อสิทธิของผู้ถือหุ้นและมีนโยบายในการปฏิบัติต่อผู้ถือหุ้นทุกรายอย่างเท่าเทียมกัน
โดยบริษัทจะเปิดเผยข้อมูลที่มีสาระสำคัญ ข่าวสารที่ถูกต้อง ครบถ้วน ทันเวลา
และโปร่งใสแก่ผู้ถือหุ้นอย่างสม่ำเสมอ ในการเรียกประชุมผู้ถือหุ้น
บริษัทจะจัดส่งหนังสือเชิญประชุมพร้อมทั้งข้อมูลประกอบการ ประชุมตามวาระต่างๆ
ให้แก่ผู้ถือหุ้นทราบล่วงหน้า 7
วันก่อนวันประชุมรวมทั้งประกาศหนังสือนัดเชิญประชุมดังกล่าวในหนังสือพิมพ์
โดยในแต่ละวาระมีความเห็นของคณะกรรมการบริษัทประกอบครบถ้วน
เพื่อให้ผู้ถือหุ้นมีเวลาเพียงพอในการพิจารณาข้อมูลก่อนเข้าร่วมประชุม
และมีการจดบันทึกการประชุมอย่างถูกต้อง เพื่อให้ผู้ถือหุ้นสามารถตรวจสอบได้
นอกจากนี้บริษัทมีนโยบายจะเพิ่มทางเลือกให้กับผู้ถือหุ้นโดยให้กรรมการอิสระของบริษัทเป็นผู้รับมอบฉันทะจากผู้ถือหุ้น
ในกรณีที่ผู้ถือหุ้นไม่สามารถเข้าร่วมประชุมได้

ที่ผ่านมาบริษัทจัดให้มีการประชุมใหญ่สามัญประจำปีผู้ถือหุ้นปีละ 1 ครั้ง
แต่หากมีวาระที่สำคัญที่จะต้องให้ที่ประชุมผู้ถือหุ้นพิจารณาเป็นการเร่งด่วน
บริษัทจะดำเนินการเรียกประชุมวิสามัญผู้ถือหุ้นเพื่อพิจารณาอนุมัติต่อไป
โดยผู้ถือหุ้นทุกรายสามารถใช้สิทธิในการลงคะแนนเสียงและแสดงความคิดเห็นหรือซักถามข้อสงสัยก่อนการตัดสินใจ

3)  สิทธิของผู้มีส่วนได้เสีย

บริษัทเล็งเห็นและคำนึงถึงความสำคัญต่อสิทธิของผู้มีส่วนได้เสียทุกกลุ่ม โดยเฉพาะอย่างยิ่ง ผู้บริหาร
พนักงาน ผู้จัดจำหน่าย เจ้าหนี้ ลูกหนี้ ชุมชน สังคม ภาครัฐ ตลอดจนหน่วยงานอื่นๆ ที่เกี่ยวข้อง
เนื่องจากบริษัทตระหนักถึงแรงสนับสนุนของผู้มีส่วนได้เสียต่างๆ
ในอันจะช่วยสร้างความสามารถในการแข่งขันและผลประกอบการที่ดีให้แก่บริษัทและเป็นแรงสนับสนุนอย่างดียิ่งในระยะยาว

4)  การประชุมผู้ถือหุ้น

ในการประชุมผู้ถือหุ้นแต่ละครั้ง
บริษัทมีการจัดส่งหนังสือเชิญประชุมที่ระบุถึงวาระการประชุมและข้อมูลประกอบการพิจารณาตามวาระต่างๆ
ถึงผู้ถือหุ้นล่วงหน้าก่อนการประชุม 7 วัน ในวันประชุมประธานที่ประชุมจะเปิดโอกาสให้ผู้ถือ
หุ้นมีสิทธิอย่างเท่าเทียมกันในการตรวจสอบการดำเนินงานของบริษัท
มีโอกาสในการสอบถามข้อสงสัยต่างๆ แสดงความคิดเห็น และข้อเสนอแนะต่างๆ ได้อย่างเต็มที่
โดยให้กรรมการทุกท่านเข้าร่วมการประชุมผู้ถือหุ้น
เพื่อตอบข้อสงสัยและร่วมแสดงความเห็นในที่ประชุมผู้ถือหุ้น
สำหรับประเด็นซักถามและข้อคิดเห็นที่สำคัญจะมีการบันทึกไว้เป็นรายงานการประชุม
เพื่อให้ผู้ถือหุ้นสามารถตรวจสอบได้

5)  ภาวะผู้นำและวิสัยทัศน์

คณะกรรมการบริหารของบริษัทมีหน้าที่ในการกำหนดวิสัยทัศน์ ภารกิจ กลยุทธ์ แผนธุรกิจ งบประมาณ
และเป้าหมายในการดำเนินธุรกิจของบริษัท
ตลอดจนกำกับดูแลให้ฝ่ายจัดการดำเนินการให้เป็นตามเป้าหมายที่กำหนดไว้อย่างมีประสิทธิภาพและประสิทธิผล
รวมทั้งจัดให้มีระบบการควบคุมภายใน การตรวจสอบภายใน และการบริหารความเสี่ยงที่เหมาะสม
ตลอดจนกำหนดให้มีการรายงานทางการเงินอย่างสม่ำเสมอภายใต้การดูแลของคณะกรรมการตรวจสอบ
เพื่อให้บริษัทสามารถบรรลุได้ตามเป้าหมายที่วางไว้และเพื่อให้ผู้มีส่วนได้เสียทุกกลุ่มได้รับประโยชน์อย่างสูงสุด

6)  ความขัดแย้งของผลประโยชน์

บริษัทได้ดำเนินการป้องกันความขัดแย้งทางผลประโยชน์ที่อาจเกิดขึ้นในอนาคต
โดยมีการปรับโครงสร้างการถือหุ้นของกลุ่มบริษัท และได้จัดตั้งคณะกรรมการตรวจสอบ
เพื่อเข้าร่วมพิจารณาการเปิดเผยข้อมูลการทำรายการที่เกี่ยว โยงกัน ทั้งนี้
หากมีรายการที่อาจก่อให้เกิดความขัดแย้งทางผลประโยชน์เกิดขึ้น
ขั้นตอนการทำรายการระหว่างกันของบริษัทและ บุคคลที่อาจมีความขัดแย้ง
ที่มิใช่การดำเนินการค้าตามปกติหรือเป็นไปตามเงื่อนไขการค้าทั่วไป
จะต้องมีการเสนอต่อที่ประชุมคณะกรรมการบริษัทเพื่อพิจารณาอนุมัติทุกครั้ง
โดยกรรมการและบุคคลที่อาจมีส่วนได้เสียหรืออาจมีความขัดแย้งทางผลประโยชน์ในรายการระหว่างกันจะไม่สามารถมีสิทธิออกเสียงในการอนุมัติรายการระหว่างกันนั้นๆ
ได้ เพื่อความเป็นธรรมและโปร่งใส และหากรายการระหว่างกันเข้าข่ายตามข้อบังคับ ประกาศ
คำสั่ง ข้อกำหนด หรือกฎเกณฑ์ของตลาดหลักทรัพย์แห่งประเทศไทย
บริษัทจะปฏิบัติตามข้อกำหนดดังกล่าวอย่างเคร่งครัด

7)  จริยธรรมธุรกิจ

คณะกรรมการบริษัทรับทราบถึงบทบาท หน้าที่
และความรับผิดชอบว่าต้องใช้ความรู้และความสามารถที่มีในการดำเนินธุรกิจอย่างมีจริยธรรม
และต้องปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัท
ตลอดจนมติที่ประชุมผู้ถือหุ้นด้วยความซื่อสัตย์ สุจริต มีคุณธรรม มีความรับผิดชอบ มีความภักดีต่อบริษัท
สนับสนุนการดำเนินภารกิจของบริษัท แต่ต้องอยู่บนพื้นฐานของความถูกต้องและเหมาะสม
และคำนึงถึงผลประโยชน์ของบริษัทและผู้ถือหุ้นเป็นสำคัญ ทั้งนี้
บริษัทมีการกำหนดจรรยาบรรณของคณะกรรมการบริษัท คณะกรรมการบริหาร
และคณะกรรมการตรวจสอบเป็นที่เรียบร้อยแล้ว

8)  การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวนรวม 12 ท่าน ประกอบด้วย กรรมการที่เป็นผู้บริหาร 4 ท่าน
และกรรมการที่ไม่ได้เป็นผู้บริหาร 8 ท่าน
โดยบริษัทได้จัดตั้งคณะกรรมการตรวจสอบซึ่งเป็นกรรมการอิสระทั้งสิ้นจำนวน 3 ท่าน
ซึ่งคิดเป็นกรรมการอิสระร้อยละ 25 ของกรรมการทั้งหมด ทั้งนี้
คณะกรรมการตรวจสอบถือเป็นตัวแทนของผู้ถือหุ้นส่วนน้อยที่จะทำหน้าที่กำกับดูแลการดำเนินงานของบริษัทให้มีความ
ถูกต้องและโปร่งใส

9)  การรวมหรือแยกตำแหน่ง

บริษัทได้แยกตำแหน่งประธานกรรมการและกรรมการผู้จัดการเป็น 2
ตำแหน่งและไม่เป็นบุคคลเดียวกัน
เพื่อเป็นการแบ่งแยกหน้าที่ระหว่างการกำหนดนโยบายการกำกับดูแลและการบริหารงานประจำ
โดยบริษัทมีการแบ่งแยกหน้าที่และกำหนดขอบเขตอำนาจหน้าที่ของคณะกรรมการบริษัท
คณะกรรมการบริหาร
และคณะกรรมการตรวจสอบไว้อย่างชัดเจนตามรายละเอียดในหัวข้อโครงสร้างการจัดการ
เพื่อให้สามารถปฏิบัติงานไดอย่างโปร่งใส
ช่วยให้มีการถ่วงดุลอำนาจอย่างเพียงพอและสามารถเข้าสอบทานการดำเนินงานของบริษัทได้
โดยในมติที่สำคัญยังคงต้องได้รับการอนุมัติจากที่ประชุมคณะกรรมการบริษัทหรือที่ประชุมผู้ถือหุ้น
นอกจากนี้ อำนาจที่มอบให้คณะกรรมการบริษัท คณะกรรมการบริหาร และกรรมการผู้จัดการ
เป็นการมอบอำนาจที่ไม่ทำให้กรรมการผู้มีส่วนได้เสียสามารถอนุมัติรายการใดๆ ที่ตนเอง
หรือบุคคลที่อาจมีความขัดแย้งทางผลประโยชน์ของตนเองทำร่วมกับบริษัทหรือบริษัทย่อยได้

10) ค่าตอบแทนของกรรมการและผู้บริหาร

บริษัทได้จัดให้มีค่าตอบแทนกรรรมการไว้อย่างชัดเจนและโปร่งใส
ซึ่งนโยบายดังกล่าวได้ผ่านการอนุมัติจากที่ประชุมผู้ถือหุ้น
โดยค่าตอบแทนที่ให้กรรมการอยู่ในระดับที่เหมาะสมและจูงใจพอที่จะสามารถรักษากรรมการที่มีความรู้ความสามารถและมีคุณภาพดีไว้ได้
รวมทั้งอยู่ในระดับเดียวกับอุตสาหกรรมและเหมาะสมกับหน้าที่และความรับผิดชอบที่ได้รับมอบหมาย
บริษัทไม่มีนโยบายจ่ายค่าตอบแทนกรรมการที่เกินควร สำหรับค่าตอบแทนผู้บริหารเป็นไปตามหลักการ
และนโยบายที่คณะกรรมการบริษัทกำหนด โดยเชื่อมโยงกับผลประกอบการของบริษัท
และผลการดำเนินงานของผู้บริหารแต่ละท่าน

ทั้งนี้
บริษัทกำหนดให้มีการเปิดเผยค่าตอบแทนที่จ่ายให้แก่กรรมการและผู้บริหารตามแบบที่สำนักงานคณะกรรมการกำกับหลักทรัพย์และตลาดหลักทรัพย์กำหนด

11) การประชุมคณะกรรมการ

บริษัทจัดให้มีการประชุมคณะกรรมการบริษัทอย่างน้อยไตรมาสละ 1 ครั้ง
และมีการประชุมพิเศษเพิ่มตามความจำเป็น
โดยบริษัทกำหนดให้กรรมการมีหน้าที่ต้องเข้าประชุมคณะกรรมการทุกครั้ง เว้นแต่กรณีที่มีเหตุจำเป็น
การประชุมคณะกรรมการแต่ละครั้งมีการกำหนดวาระชัดเจนล่วงหน้า
และมีวาระพิจารณาติดตามผลการดำเนินงานเป็นประจำ
บริษัทจัดให้มีการจัดส่งหนังสือเชิญประชุมพร้อมระเบียบวาระการประชุมและเอกสารประกอบการประชุมล่วงหน้าก่อนการประชุมเป็นระยะเวลา
7 วันก่อนวันประชุม เพื่อให้คณะกรรมการมีเวลาศึกษาข้อมูลอย่างเพียงพอก่อนเข้าร่วมประชุม
ในการประชุมคณะกรรมการแต่ละครั้ง ประธานคณะกรรมการมีหน้าที่จัดสรรเวลาอย่างเพียงพอ
เพื่อให้ฝ่ายจัดการสามารถเสนอเรื่องและสามารถอภิปรายปัญหาสำคัญได้อย่างรอบคอบโดยทั่วกัน
รวมทั้งให้มีการจดบันทึกการประชุมอย่างถูกต้องครบถ้วนเป็นลายลักษณ์อักษรและจัดเก็บรายงานการประชุมที่ผ่านการรับรองจากคณะกรรมการ
เพื่อให้คณะกรรมการและผู้ที่เกี่ยวข้องสามารถตรวจสอบได้

กรรมการทุกท่านได้อุทิศเวลาเพื่อเข้าร่วมประชุมคณะกรรมการทุกครั้งเว้นแต่เหตุจำเป็นทำให้ไม่อาจเข้าร่วมประชุมได้
ทั้งนี้ ในปี 2548 ที่ผ่านมา กรรมการบริษัทแต่ละท่านเข้าร่วมประชุมจากการประชุมทั้งหมด ดังนี้

ตารางสรุปการเข้าประชุมของกรรมการบริษัทในปี 2547 และปี 2548

+------------+---------+--------+---------------+----------+---------+
| รายชื่อ      | จำนวนก  |        | รายชื่อ         | จำนว     |         |
|            | ารเข้าร่ว |        |               | นการเข้าร |         |
|            | มประชุม/ |        |               | ่วมประชุม/ |         |
|            |         |        |               |          |         |
|            | การประ  |        |               | การปร    |         |
|            | ชุมทั้งหมด |        |               | ะชุมทั้งหมด |         |
|            | (ครั้ง)   |        |               | (ครั้ง)    |         |
+------------+---------+--------+---------------+----------+---------+
|            | คณะกรรม | คณะกร  |               | คณะกรร   | คณะ     |
|            | การบริษัท | รมการต |               | มการบริษัท | กรรมการ |
|            |         | รวจสอบ |               |          | ตรวจสอบ |
+------------+---------+--------+---------------+----------+---------+
| ด.ร. อำนวย | 7/7     | -      | นายฮวง หมิง ฟู  | 2/7      | -       |
| วีรวรรณ     |         |        |               |          |         |
+------------+---------+--------+---------------+----------+---------+
| นายโล จุน   | 7/7     | -      | นายฟง ลอง เชน | 3/7      | -       |
| ลอง        |         |        |               |          |         |
+------------+---------+--------+---------------+----------+---------+
| นายถัง ไล่   | 7/7     | -      | นางปฎิมา ชวลิต  | 7/7      | -       |
| หวัง        |         |        |               |          |         |
+------------+---------+--------+---------------+----------+---------+
| นายเทียนทวี  | 7/7     | -      | นายประดิษฐ     | 7/7      | 6/6     |
| สระตันติ์     |         |        | ศวัสตนานนท์     |          |         |
+------------+---------+--------+---------------+----------+---------+
| นายคู จอห์น  | 0/3     | -      | นายอนันต์       | 4/7      | 5/6     |
| ลี*         |         |        | ศวัสตนานนท์     |          |         |
+------------+---------+--------+---------------+----------+---------+
| นายเจีย หมิง | 1/4     | -      | พลตำรวจโทพิชิต  | 6/7      | 6/6     |
| หยาง*      |         |        |               |          |         |
+------------+---------+--------+---------------+----------+---------+
| นายฮวง เชง | 3/7     | -      | ควรเดชะคุปต์    |          |         |
| หมิง        |         |        |               |          |         |
+------------+---------+--------+---------------+----------+---------+

หมายเหตุ : - ในปี 2547 และปี 2548 บริษัทมีการจัดประชุมคณะกรรมการ 11 ครั้งและ 7
ครั้งตามลำดับ ซึ่งแต่ละครั้งมีจำนวนกรรมการที่เข้าประชุมครบองค์ประชุม

- เมื่อวันที่ 30 เมษายน 2547 บริษัทมีการแต่งตั้งกรรมการเพิ่มเติมจำนวน 5 ท่านรวมเป็น 12
คน

^(*) ที่ประชุมคณะกรรมการบริษัท เอเซียเสริมกิจลีสซิ่ง จำกัด (มหาชน) ครั้งที่ 3/2548
เมื่อวันที่ 23 มีนาคม 2548 มีมติรับทราบการลาออกของนายคู จอห์น ลี
จากการเป็นกรรมการของบริษัท และแต่งตั้งนายเจีย หมิง หยาง เข้าดำรงตำแหน่งกรรมการแทน

บริษัทมีนโยบายในการคัดเลือกกรรมการ โดยคัดเลือกบุคคลที่มีความรู้ ความสามารถ
และมีความเชี่ยวชาญในธุรกิจของบริษัทเป็นอย่างดี
แต่เนื่องจากมีกรรมการบางท่านเป็นชาวไต้หวันและมีตำแหน่งหน้าที่ในบริษัทซึ่งดำเนินธุรกิจอยู่ในสาธารณรัฐไต้หวัน
ทำให้ไม่สะดวกในการเดินทางมาเข้าร่วมประชุมกรรมการของบริษัทได้ อย่างไรก็ตาม
บริษัทมีนโยบายในการสนับสนุนให้กรรมการทุกท่านเข้าร่วมประชุม
จึงได้ดำเนินการจัดการประชุมทางไกล (Video Conference)
ซึ่งจะช่วยให้กรรมการทุกท่านได้เข้าร่วมประชุมพร้อมกัน สามารถโต้ตอบกันได้
แม้จะอยู่ต่างสถานที่กัน
ซึ่งบริษัทได้เริ่มจัดการประชุมทางไกลตั้งแต่การประชุมคณะกรรมการในเดือนพฤษภาคม 2548
เป็นต้นมา เพื่อให้กรรมการทุกท่านมีส่วนร่วมในการประชุมคณะกรรมการของบริษัท

12) คณะอนุกรรมการ

ที่ประชุมสามัญประจำปีผู้ถือหุ้น ครั้งที่ 20/2547 ซึ่งจัดขึ้นเมื่อวันที่ 30 เมษายน 2547
ได้มีการแต่งตั้งคณะกรรมการตรวจสอบจำนวน 3 คน ซึ่งมีวาระในการดำรงตำแหน่งคราวละ 2 ปี
โดยทุกรายเป็นกรรมการอิสระ คณะกรรมการตรวจสอบมีหน้าที่ในการกำกับดูแลกิจการของบริษัท
ซึ่งอำนาจและหน้าที่ของคณะกรรมการตรวจสอบเป็นไปตามรายละเอียดในข้อ 9.1
โครงสร้างการจัดการ ทั้งนี้
คณะกรรมการตรวจสอบของบริษัทมีนโยบายเข้าประชุมร่วมกันเป็นประจำอย่างน้อยไตรมาสละ 1
ครั้ง และจะจัดให้มีการประชุมเป็นพิเศษในกรณีที่มีวาระเร่งด่วน

กรรมการตรวจสอบ
ซึ่งมีความเป็นอิสระในการปฏิบัติงานจะใช้ดุลยพินิจของตนในการสอบทานรายงานทางการเงินของบริษัท
ระบบการควบคุมภายในและการตรวจสอบภายใน การปฏิบัติงานของบริษัท
พิจารณาการคัดเลือกและเสนอแต่งตั้งผู้สอบบัญชีของบริษัท
การเปิดเผยข้อมูลของบริษัทในกรณีที่เป็นรายการที่เกี่ยวโยงกันหรือรายการที่อาจมีความขัดแย้งทางผลประโยชน์
โดยกรรมการตรวจสอบเหล่านี้จะช่วยให้บริษัทมีการควบคุมและกำกับดูแลที่มีประสิทธิภาพเพิ่มขึ้นเป็นไปตามแนวทางของตลาดหลักทรัพย์แห่งประเทศไทย

นอกจากนี้ ที่ประชุมคณะกรรมการบริษัท ครั้งที่ 6/2547 ซึ่งจัดขึ้นเมื่อวันที่ 24 มิถุนายน 2547
และครั้งที่ 8/2547 ซึ่งจัดขึ้นเมื่อวันที่ 20 สิงหาคม 2547
ได้มีการแต่งตั้งคณะกรรมการบริหารจำนวน 6 คน ซึ่งมีวาระในการดำรงตำแหน่งคราวละ 2 ปี
อำนาจและหน้าที่ของคณะกรรมการบริหารเป็นไปตามรายละเอียดในข้อ 9.1 โครงสร้างการจัดการ
ทั้งนี้ คณะกรรมการบริหารของบริษัทมีนโยบายเข้าประชุมร่วมกันเป็นประจำอย่างน้อยเดือนละ 1
ครั้ง และจะจัดให้มีการประชุมเป็นพิเศษในกรณีที่มีวาระเร่งด่วน

ปัจจุบัน บริษัทไม่มีคณะอนุกรรมการกำหนดค่าตอบแทน
แต่มีกระบวนการพิจารณาค่าตอบแทนเบื้องต้นที่เหมาะสม
โดยใช้ข้อมูลค่าตอบแทนของบริษัทที่อยู่ในอุตสาหกรรมเดียวกัน
รวมทั้งคำนึงถึงหลักความยุติธรรมและความเป็นไปได้ที่จะรักษาผู้บริหารที่มีคุณสมบัติตรงตามที่บริษัทต้องการ
เพื่อเสริมสร้างแรงจูงใจให้ผู้บริหารปฏิบัติหน้าที่อย่างมีคุณภาพและมีมาตรฐานที่ดี
เหมาะสมกับหน้าที่และความรับผิดชอบที่ได้รับมอบหมาย สำหรับค่าตอบแทนกรรมการบริษัท
บริษัทจะนำเสนอต่อที่ประชุมผู้ถือหุ้นเพื่อพิจารณาตัดสินใจเป็นขั้นสุดท้าย

13) ระบบการควบคุมและการตรวจสอบภายใน

บริษัทให้ความสำคัญต่อระบบควบคุมภายในทั้งในระดับบริหารและระดับปฏิบัติงาน
เพื่อให้เกิดประสิทธิภาพในการดำเนินงาน
โดยบริษัทได้มีการกำหนดภาระหน้าที่และอำนาจในการดำเนินการของผู้บริหารและผู้ปฏิบัติงานไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทให้เกิดประโยชน์
และมีการแบ่งแยกหน้าที่ผู้ปฏิบัติงานและผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม

นอกจากนี้ บริษัทมีฝ่ายตรวจสอบภายใน
ทำหน้าที่ตรวจสอบการปฏิบัติงานหลักและกิจกรรมทางการเงินที่สำคัญของบริษัทให้ดำเนินไปในแนวทางที่กำหนดไว้อย่างมีประสิทธิภาพ
และเป็นไปตามกฎหมายและข้อกำหนดที่เกี่ยวข้องกับบริษัท
โดยฝ่ายตรวจสอบภายในจะรายงานผลการตรวจสอบโดยตรงต่อคณะกรรมการตรวจสอบ
ทำให้ฝ่ายตรวจสอบภายในมีความเป็นอิสระ สามารถตรวจสอบและถ่วงดุลได้อย่างเต็มที่

ที่ผานมา บริษัทมีการวางระบบการบริหารความเสี่ยง
โดยกลุ่มผู้บริหารจัดให้มีการประชุมทุกสัปดาห์และกำหนดให้แต่ละฝ่ายมีการประชุมอย่างน้อยเดือนละ
1 ครั้ง เพื่อวิเคราะห์ กำหนดแนวทางในการป้องกันและแก้ไข
ติดตามและประเมินผลเกี่ยวกับปัจจัยเสี่ยงต่างๆ ซึ่งอาจมีผลกระทบต่อการบริหารงานของบริษัท
บริษัทมีนโยบายให้ฝายงานที่รับผิดชอบรายงานไปยังผูบริหารและคณะกรรมการบริหารอยางเรงดวนเมื่อเกิดปญหาหรือเล็งเห็นความเสี่ยงที่อาจเกิดขึ้น

14) รายงานของคณะกรรมการ

คณะกรรมการบริษัทเป็นผู้รับผิดชอบต่อการดำเนินธุรกิจที่สำคัญ การกำกับดูแลกิจการ
งบการเงินรวมของบริษัทและบริษัทย่อย และสารสนเทศทางการเงินที่ปรากฏในรายงานประจำปี
ซึ่งงบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกนโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทได้จัดให้มีระบบควบคุมภายในที่มีประสิทธิภาพและประสิทธิผล
เพื่อให้มั่นใจได้ว่าการบันทึกข้อมูลทางบัญชีมีความถูกต้อง ครบถ้วน เพียงพอ และทันเวลา
ทำให้ทราบจุดบกพร่องและสามารถป้องกันไม่ให้เกิดการทุจริตหรือการดำเนินการที่ผิดปกติ
ในการนี้คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารและมีความเป็นอิสระ ทำหน้าที่สอบทานนโยบายการบัญชี
คุณภาพของรายงานทางการเงิน และระบบการควบคุมภายใน
และคณะกรรมการตรวจสอบได้ให้ความเห็นว่าบริษัทมีระบบควบคุมภายในที่เพียงพอและเหมาะสม

15) ความสัมพันธ์กับผู้ลงทุน

คณะกรรมการบริษัทให้ความสำคัญต่อการเปิดเผยข้อมูลที่สำคัญของบริษัทอย่างถูกต้อง ครบถ้วน
โปร่งใส และทันเวลา ทั้งข้อมูลที่เกี่ยวกับการเงินและ ที่ไม่ใช่การเงิน
เพื่อให้ผู้ลงทุนและผู้ที่มีส่วนได้เสียทุกกลุ่มสามารถตัดสินใจได้อย่างถูกต้อง
โดยบริษัทได้จัดตั้งฝ่ายนักลงทุนสัมพันธ์ (Investor Relations)
เพื่อช่วยดูแลเรื่องการเปิดเผยข้อมูลแก่สาธารณชนและผู้ถือหุ้นโดยตรง
โดยบริษัทมีเลขานุการคณะกรรมการบริษัท คือ นายดนัย ลาภาวิวัฒน์
และผู้จัดการฝ่ายนักลงทุนสัมพันธ์ คือ นางสาวชลิดา เหมสูตร ทั้งนี้
ภายหลังจากที่บริษัทได้จดทะเบียนในตลาดหลักทรัพย์แห่งประเทศไทยแล้ว
บริษัทจะเผยแพร่ข้อมูลทางสื่อของตลาดหลักทรัพย์แห่งประเทศไทยอีกทางหนึ่ง

3.  การดูแลเรื่องการใช้ข้อมูลภายใน

บริษัทมีนโยบายและถือปฏิบัติโดยเคร่งครัดในการดูแลเรื่องการใช้ข้อมูลภายใน ซึ่งสรุปได้ดังนี้

  - จัดให้รับทราบเฉพาะผู้ที่เกี่ยวข้องเท่านั้น
  รวมทั้งย้ำเตือนให้ผู้ปฏิบัติงานระมัดระวังเก็บรักษาข้อมูลต่างๆ หากจำเป็นต้องเปิดเผยข้อมูลใดๆ
  การรายงานหรือเผยแพร่ข้อมูลภายในจะสามารถปฏิบัติได้เฉพาะบุคคลที่ได้รับมอบหมายเท่านั้น

  -
  ดำเนินการแจ้งให้กรรมการและผู้บริหารของบริษัททุกท่านทราบถึงภาระหน้าที่และความรับผิดชอบต่อข้อมูลภายใน
  โดยไม่นำข้อมูลภายในองค์กร ไปใช้เพื่อประโยชน์ส่วนตัว รวมทั้งเพื่อการซื้อขายหลักทรัพย์

  - กำหนดให้กรรมการและผู้บริหารของบริษัททุกท่านทราบถึงภาระหน้าที่
  ในการจัดทำรายงานการถือหลักทรัพย์ในบริษัทของตนเอง คู่สมรส บุตรที่ยังไม่บรรลุนิติภาวะ
  และบุคคลที่เกี่ยวข้องกับกรรมการ และ/หรือ ผู้บริหาร ตามนัยมาตรา
  258ของพระราชบัญญัติหลักทรัพย์และตลาดหลักทรัพย์ พ.ศ. 2535 ภายใน 3
  วันทำการนับแต่วันที่มีการเปลี่ยนแปลงการถือหลักทรัพย์ของบริษัท ทั้งนี้
  เป็นไปตามที่ถูกกำหนดไว้ในมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.
  2535

  - กำหนดให้กรรมการ ผู้บริหาร และพนักงานซึ่งอยู่ในหน่วยงานที่ทราบข้อมูลภายใน
  ควรหลีกเลี่ยงหรืองดการซื้อขายหลักทรัพย์ของบริษัทในช่วงระยะเวลา 1
  เดือนก่อนการเปิดเผยงบการเงินให้แก่สาธารณชนทราบ

  ทั้งนี้ บริษัทได้กำหนดบทลงโทษทางวินัยไว้หากมีการฝ่าฝืนไม่ปฏิบัติตาม
  การลงโทษจะพิจารณาจากเจตนาของการกระทำและความร้ายแรงของความผิดนั้นๆ

4.  บุคลากร

    1.  จำนวนพนักงาน

  จำนวนพนักงานของบริษัทและบริษัทย่อย แบ่งตามสายงานหลัก ณ วันที่ 31 ธันวาคม 2548
  มีรายละเอียดดังนี้

  ---------------------------------------------------------------------------
  สายงานหลัก                   จำนวนพนักงาน (คน)        
  --------------------------- ----------------------- -----------------------
                              บริษัท                    บริษัทย่อย

  1. ฝ่ายสินเชื่อการตลาด          27                      34

  2. ฝ่ายปฏิบัติการสินเชื่อ          19                      8

  3. ฝ่ายควบคุมสินเชื่อ            61                      9

  4. กิจการสาขา                83                      -

  5. ฝ่ายบัญชี                   14                      5

  6. ฝ่ายการเงิน                11                      4

  7. ฝ่ายสารสนเทศ              12                      2

  8. ฝ่ายวางแผน                2                       1

  9.                          11                      2
  ฝ่ายทรัพยากรบุคคลและเลขานุการ                           

  10. ฝ่ายนักลงทุนสัมพันธ์          2                       -

  11. ฝ่ายตรวจสอบภายใน         2                       -

  รวม                         244                     65
  ---------------------------------------------------------------------------

2.  ผลตอบแทนที่ให้กับพนักงานของบริษัทและบริษัทย่อย

    1.  ค่าตอบแทนที่เป็นตัวเงิน

  ------------------------------------------- ---------- ---------- ----------- ----------
  ประเภทค่าตอบแทน                              ปี 2547                ปี 2548      

                                              จำนวน (คน) จำนวน      จำนวน (คน)  จำนวน
                                                         (ล้านบาท)               (ล้านบาท)

  เงินเดือนและโบนัส                              273        94.33      309         107.22

  สวัสดิการอื่นๆ เช่น เงินสมทบกองทุนสำรองเลี้ยงชีพ      273        30.78      309         34.39
  ค่าน้ำมัน ค่าโทรศัพท์ ประกันสังคม ค่ารักษาพยาบาล                                        
  เงินรางวัลพนักงานปฏิบัติการด้านสินเชื่อและติดตามหนี้สิน                                     
  เป็นต้น                                                                         

  รวม                                         273        125.11     309         141.61
  ------------------------------------------- ---------- ---------- ----------- ----------

2.  ค่าตอบแทนอื่น

- ไม่มี --

3.  นโยบายในการพัฒนาบุคลากร

บริษัทและบริษัทย่อยให้ความสำคัญในการพัฒนาพนักงาน เพื่อเพิ่มพูนความรู้ ประสิทธิภาพการทำงาน
คุณภาพของการให้บริการ อันจะก่อให้เกิดประโยชน์ต่อการปฏิบัติงานจริง
โดยบริษัทและบริษัทย่อยมีนโยบายในการส่งเสริมให้พนักงานได้ฝึกฝนและพัฒนาตนเองอย่างสม่ำเสมอให้เหมาะสมตามแต่ละสายงาน
ทั้งระดับผู้บริหารซึ่งจะเน้นทักษะในเรื่องของการบริหารงานและด้านจิตวิทยา
และระดับปฏิบัติงานซึ่งจะเน้นในเรื่องของทักษะและเทคนิคในการปฏิบัติงาน
เพื่อให้พนักงานได้เรียนรู้และฝึกทักษะตามคำแนะนำของผู้เชี่ยวชาญที่มีประสบการณ์ในแต่ละสายงาน
ทั้งนี้ บริษัทและบริษัทย่อยได้จัดให้มีการฝึกอบรมขึ้นภายในบริษัท
โดยเชิญวิทยากรที่มีความรู้ทั้งจากภายในบริษัทและบริษัทย่อยหรือจากภายนอกตามความเหมาะสมกับหัวข้อที่จัดให้มีการพัฒนา
รวมทั้ง บริษัทและบริษัทย่อยมีการส่งพนักงานเข้ารับการฝึกอบรมจากสถาบันภายนอกด้วย
บริษัทและบริษัทย่อยมีค่าใช้จ่ายในการพัฒนาพนักงาน เท่ากับ 0.59 ล้านบาทในปี 2547 และ 0.09
ล้านบาทในปี 2548